NOLIKUMS

Par Kuldīgas novada pašvaldības

finansējuma piešķiršanas kārtību projektu konkursa

„Atbalsts uzņēmumu radīšanai un attīstībai Kuldīgas novadā”

ietvaros

1. VISPĀRĪGIE NOTEIKUMI
	1. Šis nolikums nosaka kārtību, kādā Kuldīgas novada pašvaldība piešķir finansējumu fizisko un juridisko personu projektiem uzņēmējdarbības uzsākšanai un attīstīšanai (turpmāk – Nolikums).
	2. Finansējums tiek piešķirts atklāta projektu pieteikumu konkursa kārtībā.
	3. Projektu konkursu rīko Kuldīgas novada pašvaldība.
	4. Konkursa mērķis ir atbalstīt uzņēmējdarbības vides attīstību Kuldīgas novada administratīvajā teritorijā, lai sekmētu jaunu darba vietu radīšanu un veicinātu jaunas vai esošas saimnieciskās darbības attīstību vai dažādošanu.
	5. Konkursa mērķauditorija ir jaunie uzņēmēji.
	6. Konkursu izsludina laikrakstā „Kuldīgas novada vēstis”, kā arī Kuldīgas novada pašvaldības mājas lapā [*www.kuldigasnovads.lv*](http://www.kuldigasnovads.lv) .
	7. Projektu konkursā viens pretendents var iesniegt vienu projekta pieteikumu.
	8. Projekta īstenošanas laiks nepārsniedz 6 (sešus) mēnešus pēc līguma noslēgšanas dienas ar Kuldīgas novada pašvaldību par projekta īstenošanu (turpmāk – Līgums), pieļaujot projekta īstenošanas Līguma termiņa pagarinājumu, ja atbalsta pretendents to pamato ar objektīviem iemesliem uz iesnieguma pamata, projekta pieteikuma kopējo summu nepalielinot.
2. ATBALSTA PRETENDENTS
	1. Fiziska persona, kura uz projekta iesniegšanas dienu ir pilngadīga un plāno uzsākt saimniecisko darbību, un atbalsta gadījumā pirms Līguma slēgšanas, bet ne vēlāk kā 20 (divdesmit) darba dienu laikā pēc lēmuma par atbalsta piešķiršanu pieņemšanas, reģistrē saimniecisko darbību, kuru veic Kuldīgas novada administratīvajā teritorijā.
	2. Juridiska persona, kuras:
		1. saimnieciskā darbība tiek veikta Kuldīgas novada administratīvajā teritorijā,
		2. saimnieciskās darbības neto apgrozījums iepriekšējā noslēgtajā gadā nepārsniedz EUR 30 000,00 (trīsdesmit tūkstoši eiro, 00 centi).
3. FINANSĒJUMA APMĒRS UN PIEŠĶIRŠANAS NOSACĪJUMI
	1. Atklāta projektu konkursa ietvaros pieejamais finansējums (grantu veidā) katrā finanšu gadā tiek atsevišķi nostiprināts ar atsevišķu Kuldīgas novada domes lēmumu.
	2. Projektā pieprasītā finansējuma apmērs jeb grants vienam pretendentam:
		1. nav mazāks par EUR 200,00 (divi simti eiro, 00 centi),
		2. nav lielāks par EUR 2000,00 (divi tūkstoši eiro, 00 centi).
	3. Projekta pretendents nodrošina līdzfinansējumu ne mazāku kā 20 (divdesmit) procenti no projekta attiecināmo izmaksu summas.
	4. Kopīgas sadarbības realizēšanai un Līguma uzdevumu izpildei Kuldīgas novada pašvaldība piešķirto finansējumu pārskaita finansējuma saņēmējam saskaņā ar finansējuma saņēmēja iesniegto rēķinu 5 (piecu) darba dienu laikā no tā iesniegšanas brīža:
		1. 70 (septiņdesmit) procenti no kopējā piešķirtā finansējuma, pēc Līguma ar Kuldīgas novada pašvaldību parakstīšanas,
		2. 30 (trīsdesmit) procenti no kopējā piešķirtā finansējuma, pēc gala atskaites iesniegšanas un apstiprināšanas par kopējās summas izlietojumu.
	5. Kuldīgas novada pašvaldība nepiešķir finansējumu fiziskām vai juridiskām personām, kurām Valsts ieņēmumu dienestā administrēto nodokļu parāda summa pārsniedz 150,00 EUR (viens simts piecdesmit eiro, 00 centi) uz lēmuma pieņemšanas par projekta atbalstīšanu brīdi.
	6. Attiecināmas ir tādas izmaksas, kas tieši saistītas ar ieguldījumiem uzņēmējdarbības pamatlīdzekļos produkta ražošanai/ pārstrādei/pievienotās vērtības radīšanai vai pakalpojuma sniegšanai.
	7. Neattiecināmās izmaksas:
		1. transportlīdzekļu iegāde (mopēdi, motocikli, tricikli, kvadricikli, vieglās automašīnas, kravas autotransporti, autobusi, izņemot to piekabes īpašumā vai nomā jau esošām transporta vienībām),
		2. standarta datorprogrammatūru (MS Windows OS, Microsoft Office, Tildes Birojs, antivīrusa programmas, grāmatvedības programmas u.tml.) un/vai datortehnikas un tā darbībai nepieciešamo papildierīču iegādei,
		3. projekta pieteikuma sagatavošanas un administrēšanas izmaksas,
		4. lietotu pamatlīdzekļu iegāde,
		5. nodokļu (tai skaitā PVN, ja atbalsta pretendents ir reģistrēts ar PVN apliekamo personu reģistrā) un aizņēmumu procentu un pamatsummas maksājumi,
		6. atbalsts netiek piešķirts izejvielu un/vai materiālu iegādei (piemēram, degvielas, skrūvju, auduma, kokmateriālu u.tm.),
		7. izmaksas, kas nav iekļautas apstiprinātajā projekta pieteikumā.
	8. Atbalsts netiek piešķirts projektiem, kurus plānots īstenot šādās nozarēs:
		1. starptautiskie pārvadājumi,
		2. azartspēļu pakalpojumu sniegšana,
		3. mazumtirdzniecība, izņemot specializētu tirdzniecības vietu ierīkošanu vietēji ražotās produkcijas realizācijai,
		4. vairumtirdzniecība,
		5. alkohola un tabakas izstrādājumu ražošana vai tirdzniecība (izņemot mazās alkoholisko dzērienu darītavas),
		6. finanšu starpniecības pakalpojumi,
		7. šaujamieroču un munīcijas ražošana vai tirdzniecība (izņemot izklaidei paredzēto aktivitāšu ieročus – loku, arbaletu u.tml.),
		8. nozarēm un darbībām, kuras minētas Eiropas Komisijas 2013. gada 18. decembra Regulā (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013) 1. panta 1. punktā. Ja atbalsta pretendents, darbojas arī nozarēs un veic darbības, kas minētas Komisijas Regulas Nr.1407/2013 1.panta 1.punktā, tas nodrošina šo nozaru darbību vai izmaksu nošķiršanu no tām darbībām, kurām piešķirts *de minimis* atbalsts, nodrošinot, ka darbības minētajās nozarēs vai attiecīgās darbības negūst labumu no piešķirtā atbalsta.
	9. Atbalsta saņēmējs apņemas īstenot saimniecisko darbību projekta īstenošanas kalendārajā gadā un uzraudzības periodā 3 (trīs) kalendārie gadi pēc projekta īstenošanas. Turklāt saimnieciskajai darbībai jābūt nepārtrauktai visā projekta īstenošanas un uzraudzības perioda laikā. Ja saimnieciskā darbība nav notikusi vai ir izbeigta šajā laika periodā, tad Līgums vienpusēji no Kuldīgas novada pašvaldības puses tiek izbeigts un atbalsta saņēmējam ir pienākums atmaksāt Kuldīgas novada pašvaldībai visu projekta ietvaros saņemto finansējumu.
	10. Piešķirot atbalstu, Kuldīgas novada pašvaldība pārbauda, vai projekta pretendenta iepriekš saņemtais *de minimis* atbalsts kopā ar plānoto atbalstu attiecīgajā fiskālajā gadā un iepriekšējos divos fiskālajos gados nepārsniedz Komisijas Regulas Nr.1407/2013 3. panta 2. punktā noteikto maksimālo apmēru viena vienota uzņēmuma līmenī, jeb EUR 200 000,00 (divi simti tūkstoši eiro, 00 centi). Viens vienots uzņēmums atbilst Komisijas Regulas Nr.1407/2013 2. panta 2. punktā noteiktajai „viena vienota uzņēmuma” definīcijai.
	11. Piešķirto *de minimis* atbalstu attiecībā uz vienām un tām pašām attiecināmajām izmaksām, kas piešķirts šī konkursa noteikumu ietvaros, nedrīkst kumulēt ar komercdarbības atbalstu citu atbalsta programmu vai individuālā atbalsta projekta ietvaros, tai skaitā citu *de minimis* atbalstu, neatkarīgi no finansējuma avota.
	12. Ja tiek pārkāptas Nolikumā noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr. 1407/2013, atbalsta saņēmējam ir pienākums atmaksāt Kuldīgas novada pašvaldībai visu projekta ietvaros saņemto *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	13. Konkursa rīkotājam ir tiesības samazināt izmaksājamo finansējumu vai tā daļu, saglabājot projekta pieteikumā apstiprināto granta un līdzfinansējuma procentuālo attiecību, ja:
		1. finansējuma saņēmēja iesniegtajos projekta pieteikuma dokumentos iekļautās summas nepamatoti pārsniedz tirgus cenas,
		2. atbalsta saņēmējs ir izlietojis mazāku finanšu līdzekļu apjomu, nekā paredzēts Konkursa pieteikuma tāmē.
	14. Konkursa rīkotājam ir tiesības neizmaksāt finansējumu vai tā daļu, liekot atmaksāt arī jau izmaksātos līdzekļus, ja atbalsta saņēmējs:
		1. jebkādā veidā ir maldinājis Konkursa rīkotāju,
		2. nav iesniedzis visu pieprasīto informāciju vai dokumentus,
		3. neievēro noslēgtā Līguma par finansējuma piešķiršanu nosacījumus.
4. PROJEKTA PIETEIKUMA IESNIEGŠANAS KĀRTĪBA UN SATURS
	1. Projektu konkursa Nolikums un pieteikuma veidlapas ir pieejamas Kuldīgas novada pašvaldības mājas lapā [*www.kuldigasnovads.lv*](http://www.kuldigasnovads.lv).
	2. Projekta pieteikums sastāv no aizpildītas projekta pieteikuma veidlapas (Nolikuma pielikumi Nr. 1 Projekta pieteikums, Nr. 2 Projekta apraksts) un pavaddokumentiem.
	3. Projekta pieteikuma pavaddokumenti:
		1. atbalsta pretendenta atbildīgās personas biogrāfijas apraksts (CV),
		2. atbalsta pretendentam kā juridiskai personai gada pārskats vai gada ienākumu deklarācija un tās pielikums „Ieņēmumi no saimnieciskās darbības” par iepriekšējo noslēgto gadu,
		3. piedāvājumu kopijas vai izdrukas no interneta par plānotajām iegādēm pēc tirgus izpētes, kas sevī iekļauj vismaz 2 (divu) tirgotāju cenu izpēti,
		4. dokumentus, kas apliecina īpašuma vai nomas tiesības nekustamajam īpašumam, kurā tiks realizēts projekts (ja attiecināms),
		5. ja tiek paredzēta citu pakalpojumu un produktu piedāvājumu attīstība, jāiesniedz sadarbības protokols/līgums,
		6. projekta pieteikumā norāda *de minimis* atbalsta uzskaites sistēmā sagatavotās veidlapas identifikācijas numuru vai iesniedz tās izdruku, kā noteikts Ministru kabineta 2018. gada 21. novembra noteikumu Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” 21. punktā,
		7. Projekta pieteikumu paraksta atbalsta pretendenta atbildīgā (paraksttiesīgā) persona,
		8. Apliecinājums par interešu konflikta neesamību (pielikums Nr. 3, Ministru kabineta 2017. gada 28. februāra noteikumi Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”),
		9. Saskaņojumu ar nekustamā īpašuma īpašnieku par projekta īstenošanas vietu, norādot konkrētu adresi (pilsēta, novads, pagasts, adrese, kadastra numurs), kur atbalsta pretendents sniegs pakalpojumu, sabiedriskās aktivitātes, nodarbosieties ar ražošanu vai pārstrādi, uzglabās vai novietos pamatlīdzekļus vai zemesgrāmatas apliecības kopiju.[[1]](#footnote-1); [[2]](#footnote-2) Finansējums, pamatlīdzekļi vai ieguldījumi pamatlīdzekļos nedrīkst sniegt labumu nekustamā īpašuma īpašniekam, kurš nekustamo īpašumu ir nodevis atbalsta pretendentam lietošanā vai faktiskā valdījumā, pamatojoties uz nomas, īres vai patapinājuma līguma pamata, arī pēc līgumsaistību izbeigšanas.
	4. Aizpildītu projekta pieteikuma veidlapu kopā ar pavaddokumentiem 2 (divos) eksemplāros (1 (viens) oriģināls un 1 (viena) kopija) pretendents, atbilstoši projektu konkursa izsludināšanas paziņojumā norādītajiem datumiem, iesniedz:
		1. klātienē Kuldīgas novada pašvaldības iestādē “Kuldīgas attīstības aģentūra”, Pilsētas laukumā 3, Kuldīgā, Kuldīgas novadā,
		2. elektroniski, parakstot ar drošu elektronisko parakstu (eParaksts) un nosūtot uz e-pastu *kaa@kuldigasnovads.lv**.*
	5. Projekta pieteikuma iesniegšanas datums un informācija par projekta konkursa kontaktpersonu katru gadu tiek nostiprināts atsevišķā Kuldīgas novada domes sēdes lēmumā.
	6. Iesniegtie dokumenti atpakaļ netiek izsniegti.
5. ADMINISTRATĪVIE VĒRTĒŠANAS KRITĒRIJI
	1. Projekts atbilst konkursa izvirzītajam mērķim (1.4. punkts).
	2. Projekta pieteikuma veidlapas un pavaddokumenti sagatavoti un iesniegti datorsalikumā, latviešu valodā atbilstoši konkursa Nolikuma prasībām.
	3. Iesniegti visi attiecināmie pavaddokumenti saskaņā ar Nolikuma 4.3. punktu.
	4. Paredzamā naudas plūsma sagatavota aritmētiski pareizi, nav aritmētisku kļūdu, procentuālā finansējuma attiecība izrēķināta pareizi.
	5. Atbalsta pretendentam, kurš veic saimniecisko darbību, neto apgrozījums atbilst Nolikuma 2.2.2. apakšpunkta nosacījumiem.
	6. Izpildās visi Nolikuma 2. un 3. sadaļas nosacījumi.
	7. Projektu pieteikumu administratīvo vērtēšanu veic projektu konkursa kontaktpersona.
	8. Projekta pieteikums, kas atbilst visiem administratīvās vērtēšanas kritērijiem, tālāk tiek vērtēts atbilstoši Nolikuma 6. sadaļā definētajiem kvalitātes vērtēšanas kritērijiem.
	9. Projektu konkursa kontaktpersona ir tiesīga no pretendenta pieprasīt papildu informāciju par projekta pieteikumu.
6. KVALITATĪVĀS ATBILSTĪBAS VĒRTĒŠANAS KRITĒRIJI
	1. Priekšroka tiks dota projektiem, kuri atbilstoši Nolikuma pielikumam Nr. 5 paredz:
		1. projekta īstenošanas aktualitāti attiecīgās uzņēmējdarbības vidē pagasta, novada līmenī (t.sk. problēmsituācijas apraksts, tās risinājums; klientu/cilvēkresursu piesaistes sekmēšana; sadarbība ar Kuldīgas novada pašvaldību un citiem novada uzņēmumiem u.tml. projekta īstenošanas aktualitāti pamatojošu argumentu apraksts),
		2. jaunu darba vietu radīšanu – ir noslēgts darba līgums ar darbinieku, nosakot normālu darba laiku, vai pašnodarbinātas personas saimnieciskās darbības uzsākšana, vai vairākas darba vietas, ja tajās kopā nostrādāto stundu skaits kalendārā gadā atbilst normālam darba laikam un ja par šādu darbinieku tiek maksātas valsts sociālās apdrošināšanas obligātās iemaksas vismaz no valstī noteiktās minimālās mēneša darba algas[[3]](#footnote-3),
		3. ticamu naudas plūsmu, ieņēmumi sabalansēti ar izmaksām, finanšu plūsma liecina par saimnieciskās darbības konkurētspēju un ilgtspēju,
		4. uzņēmējdarbības pieredzi, veicinot jaunas uzņēmējdarbības attīstīšanu,
		5. vietējo izejvielu/ izejmateriālu/pakalpojumu izmantošanu, pārstrādi.
	2. Īpašie vērtēšanas kritēriji (tiek pielietoti vērtēšanā tikai tad, ja divi vai vairāk projekti ir ieguvuši vienādu punktu skaitu):
		1. 0,01 punktu iegūst projekts, kura pieteikumā skaidri aprakstīta vietējā teritorijā veikta raksturīgo vērtību, tradīciju, kultūras mantojuma saglabāšana un popularizēšana,
		2. 0,01 punktu iegūst projekts, kas tiek realizēts ārpus pilsētas, novada centra vai vietējās teritorijas centra,
		3. 0,01 punktu iegūst projekts ar mazāko pieprasīto publiskā finansējuma summu,
		4. 0,01 punktu iegūst projekta pretendents (fiziska persona) vecumā no 18 līdz 25 gadiem vai, ja juridiska persona, tad patiesā labuma guvēja[[4]](#footnote-4) vecums uz projekta iesniegšanas dienu ir no 18 līdz 25 gadiem.
7. PROJEKTU PIETEIKUMU KVALITĀTES VĒRTĒŠANAS KĀRTĪBA
	1. Projektu pieteikumus izvērtē vērtēšanas komisija (turpmāk – Komisija) ne mazāk kā 5 (piecu) komisijas locekļu sastāvā. Komisijas locekļu sastāvs katru gadu tiek nostiprināts atsevišķā Kuldīgas novada domes sēdes lēmumā.
	2. Komisija ir lemttiesīga, ja tās sēdē piedalās vairāk nekā puse no Komisijas locekļiem.
	3. Komisija ir tiesīga no pretendenta pieprasīt papildu informāciju par projekta pieteikumu.
	4. Komisijai ir tiesības pieaicināt konkrētās nozares ekspertus, kuriem ir padomdevēju tiesības.
	5. Komisija ir tiesīga apstiprināt projekta pieteikumu pilnā apjomā, samazinātā apjomā vai noraidīt to.
	6. Komisijas priekšsēdētājs ir tiesīgs pieņemt lēmumus par izmaiņām, kas rodas projekta realizācijas laikā.
	7. Projektu pieteikumus vērtē saskaņā ar Nolikuma 6. sadaļā noteiktajiem kvalitātes vērtēšanas kritērijiem.
	8. Komisijai ir tiesības uzaicināt atbalsta pretendentu klātienē vai attālināti caur pieslēgšanos tiešsaistē prezentēt projekta ideju.
	9. Komisija veic vērtēšanas procesu un pieņem lēmumus par iesniegto projektu pieteikumu noraidīšanu vai apstiprināšanu ne vēlāk kā divu mēnešu laikā pēc projektu pieteikumu iesniegšanas termiņa beigām.
	10. Komisijas vērtējums ir rekomendējoša rakstura, un Kuldīgas novada pašvaldības finansējums tiek piešķirts ar Kuldīgas novada domes lēmumu. *De minimis* atbalsts skaitās piešķirts ar domes lēmuma pieņemšanas brīdi.
	11. Komisija ir tiesīga pagarināt projektu pieteikumu izskatīšanas termiņu, ievietojot informāciju par to Kuldīgas novada mājas lapā [*www.kuldigasnovads.lv*](http://www.kuldigasnovads.lv), bet ne vēlāk kā Komisijas regulas Nr.1407/2013 7. panta 4. punkta un 8. pantā minētajā termiņā.
	12. 10 (desmit) darba dienu laikā pēc Kuldīgas novada domes lēmuma pieņemšanas pretendents tiek informēts par projekta apstiprināšanu vai noraidīšanu, sazinoties pa e-pastu, kas norādīts projekta pieteikumā. Gadījumos, kad projekts tiek atbalstīts, pretendents tiek informēts arī par piešķirtā finansējuma apmēru un Līguma slēgšanas norisi.
	13. Konkursa rezultāti tiek publicēti Kuldīgas novada mājas lapā [*www.kuldigasnovads.lv*](http://www.kuldigasnovads.lv) .
8. PROJEKTA ĪSTENOŠANAS LĪGUMSAISTĪBAS
	1. Kuldīgas novada pašvaldība ar pretendentu slēdz Līgumu par finansējuma piešķiršanu atbalstītā projekta īstenošanai, Līgumā nosakot:
		1. līgumslēdzēju tiesības, pienākumus un atbildību,
		2. atskaišu par piešķirto līdzekļu izlietojumu iesniegšanas kārtību un termiņus,
		3. projekta īstenošanas darbības pārraudzību un kontroli.
	2. Līgums tiek noslēgts pēc atbalsta pretendenta reģistrēšanās Latvijas Republikas Uzņēmumu reģistrā vai pēc saimnieciskās darbības reģistrēšanas Valsts ieņēmumu dienestā, bet ne vēlāk kā 20 (divdesmit) darba dienu laikā pēc lēmuma par atbalsta piešķiršanu pieņemšanas, ja attiecināms.
	3. Konkursa rīkotājam ir tiesības projekta uzraudzības laikā veikt pārbaudes atbalsta saņēmēja projektā norādītajā darbības vietā, lai pārliecinātos par:
		1. iegādāto materiālo vērtību atrašanos saimnieciskās darbības veikšanas vietā,
		2. darbības norisi atbilstoši iesniegtajam Konkursa idejas pieteikumam,
		3. citu saistību izpildi, kas izriet no Konkursa idejas pieteikuma un noslēgtā Līguma par atbalsta piešķiršanu.
	4. Pēc projekta aktivitāšu īstenošanas, atbalsta saņēmējs sniedz šādas atskaites:
		1. atskaite par atbalsta izlietošanu un sasniegtajiem rezultātiem, kas iesniedzama 10 (desmit) darba dienu laikā pēc atbalsta izlietošanas (pielikums Nr. 4) vai pēc Līguma termiņa beigām,
		2. projektā iegādāto pamatlīdzekļu uzskaites kartītes;
		3. atskaite par iepriekšējā gada saimniecisko darbību jāsniedz ne vēlāk kā līdz tekošā kalendārā gada 1. jūnijam 3 (trīs) gadus pēc projekta noslēguma. Papildus iesniedz gada pārskatu par pēdējo noslēgto gadu vai gada ienākumu deklarāciju un tās pielikumu „Ieņēmumi no saimnieciskās darbības” par pēdējo noslēgto gadu,
	5. Atbalsta saņēmēja pienākums ir glabāt visus ar *de minimis* saistītos datus un dokumentus 10 (desmit) fiskālos gadus no atbalsta piešķiršanas brīža jeb Nolikuma 7.10. punktā minētā lēmuma pieņemšanas brīža, atbilstoši Komisijas Regulas Nr. 1407/2013 6. panta 1. un 4. punktam.
	6. Atbilstoši Ministru kabineta 2018. gada 21. novembra noteikumiem Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”, atbalsta sniedzējs, pieņemot lēmumu par *de minimis* atbalsta piešķiršanu finansējuma saņēmējam, veic piešķirtā atbalsta reģistrāciju *de minimis* uzskaites sistēmā.
	7. Atbalsta sniedzēja pienākums ir glabāt visus ar *de minimis* saistītos datus un dokumentus 10 (desmit) fiskālos gadus sākot no dienas, kurā piešķirts pēdējais individuālais atbalsts Nolikuma ietvaros, atbilstoši Komisijas Regulas Nr.1407/2013 6. panta 1. un 4. punktam.

1.pielikums

**Projekta pieteikums**

*/Projekta nosaukums/*

|  |
| --- |
| **Pieteikuma iesniedzējs** |
| Vārds uzvārds/Nosaukums |  |
| Personas kods/Reģistrācijas Nr. |  |
| Deklarētās dzīvesvietas adrese/ Uzņēmuma juridiskā adrese |  |
| Faktiskās dzīvesvietas adrese/ Uzņēmuma faktiskā adrese |  |
| Tālrunis |  |
| E-pasts |  |
| Saite uz uzņēmuma/fiziskas personas sociālo tīklu kontiem/lapām |  |
| *de minimis* atbalsta uzskaites sistēmā sagatavotās veidlapas identifikācijas numurs (nav attiecināms, ja tiek iesniegta veidlapas izdruka) |  |

|  |
| --- |
| **Projektu paredzēts īstenot, lai** … (atzīmēt ar X) |
| uzsāktu saimniecisko darbību |  |
| attīstu esošu saimniecisko darbību |  |
| **Informācija par plānoto uzņēmējdarbības juridisko formu** ( aizpilda fiziska persona) |
|  |
| **Projekta mērķis** |
|  |

|  |  |
| --- | --- |
| **Projekta plānotais īstenošanas laiks** **no** dd.mm.gggg. **līdz** dd.mm.gggg. |  |
| **Projekta kopējais budžets:** |   |
| Nepieciešamā summa no Kuldīgas novada pašvaldības (Eur) |   |
| Līdzfinansējums (pretendenta) (Eur) |   |
|  |  |
| **Informācija par banku** (aizpildīt, ja attiecīgais bankas konts tiks izmantots projekta īstenošanai) |
| Bankas nosaukums, SWIFT kods |  |
|  Konta Nr.  |

|  |  |
| --- | --- |
| **Vārds, Uzvārds:** |  |
| **\*Datums:**  | **\*Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *\*Šī sadaļa nav jāaizpilda, ja dokuments parakstīts ar drošu elektronisko parakstu un satur laika zīmogu* |

2.pielikums

**PROJEKTA APRAKSTS**

**­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*/Projekta nosaukums/*

|  |
| --- |
| **1. Īss paredzētās/esošās uzņēmējdarbības apraksts** *(Plānotā/esošā uzņēmuma nosaukums, uzņēmējdarbības forma, atrašanās vieta, darbības sfēra)* |
|  |

|  |
| --- |
| **2. Projekta mērķis** *(Aprakstīt mērķi, ar kādu tiks uzsākta/attīstīta uzņēmējdarbība, vīzija)* |
|  |

|  |
| --- |
| **3. Produktu/ pakalpojumu apraksts** *(Piedāvātie produkti vai pakalpojumi, to cena, cenu veidošanas princips)* |
|  |

|  |
| --- |
| **4. Esošās situācijas apraksts** *(Kāpēc ir nepieciešami plānotie produkti vai pakalpojumi, kā tie uzlabos esošo vides, ekonomisko, sociālo u.tml. situāciju)*  |
|  |

|  |
| --- |
| **5. Noieta tirgus analīze** *(Esošā tirgus izpēte, mērķa grupa un klienti, konkurenti, priekšrocības salīdzinājumā ar konkurentiem, iespējamie sadarbības partneri)* |
|  |
|  |
| **6. Projekta idejas aktualitāte** *(Vai projekts ir aktuāls konkrētajā pagastā/novadā? Argumentējiet, iekļaujot problēmsituācijas aprakstu, tās risinājumus; klientu/cilvēkresursu piesaistes veidus; sadarbību ar novada pašvaldību un citiem novada uzņēmumiem u.tml. projekta īstenošanas aktualitāti pamatojošu argumentu aprakstus)* |
|  |
|  |
| **7. Darba vietas *(****Cik un kādas darba vietas, ar kādu slodzi tiks saglabātas, vai tiks radītas jaunas darba vietas, cik to būs, kādas un kurā gadā tās tiks izveidotas?) Svarīgi! Darba vietu izveide tiks kontrolēta un plānotā neizpilde var radīt finansējuma atgriešanas un vai samazināšanas sekas!)* |
|  |
|  |
| **7. Īstenošanas vieta** *(Aprakstīt vietu, kur tiks veikta/tiek veikta uzņēmējdarbība)* |
|  |

|  |
| --- |
| **8. Esošo un nepieciešamo resursu apraksts** *(Aprakstīt produktu vai pakalpojumu radīšanai esošo un nepieciešamo aprīkojumu, iekārtas, zināšanas, izejmateriālus, piegādātājus)* |
|  |

|  |
| --- |
| **9. Pārdošanas plāns** *(Plānotā produkta/pakalpojuma virzība – kur un kā plānojat pārdot/ vai pārdodat savus produktus vai pakalpojumus; reklāmas un mārketinga pasākumu apraksts, produkta dizains, iepakojums u.c.)* |
|  |

|  |
| --- |
| **10. Projekta īstenošanas laika grafiks** *(posmi, laika grafiks)* |
| **N.p.k.** | **Plānotās darbības nosaukums** | **Projekta īstenošanas periods (pa mēnešiem), *atzīmē ar X*** |
| 1. | 2. | 3. | 4. | 5. | 6. |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**PROJEKTA FINANSIĀLĀS DAĻAS APRAKSTS**

|  |
| --- |
| **Plānoto izmaksu tāme** |
| **Projekta izmaksu pozīcijas** | **Izmaksas bez PVN (EUR)** | **PVN summa (EUR)** | **Izmaksas ar PVN (EUR)** |
| ATBALSTĀMĀS IZMAKSAS - IEGULDĪJUMI PAMATLĪDZEKĻOS |
| 1. |  |  |   |
| 2. |  |  |   |
| 3. |  |  |   |
| (...) |  |  |   |
| **Kopējās projekta atbalstāmās izmaksas** |  |  |   |
|  |  |  |  |
| **Nepieciešamā summa no Kuldīgas novada pašvaldības** |  |
| **Līdzfinansējums (pretendenta)** |  |
| **Kopā**  |  |

|  |
| --- |
| **Pašvaldības piešķirtā finansējuma izlietojums** *(Aprakstiet, kādiem resursiem, materiāliem vai aktivitātēm saistībā ar iesniegtās projekta idejas īstenošanu tiks izlietots Pašvaldības piešķirtais grants)* |
|  |

3.pielikums

*1. pielikums Ministru kabineta*

*2017. gada 28. februāra*

*noteikumiem Nr. 104*

**Apliecinājums par interešu konflikta neesību**

|  |  |  |
| --- | --- | --- |
| Es, finansējuma saņēmēja |  | , |
|  | (nosaukums vai vārds, uzvārds) |  |
| reģistrācijas numurs/personas kods |  | , |
| paraksttiesīgā amatpersona |  |  |  |  | , |

(amats) (vārds, uzvārds)

ar parakstu apliecinu, ka saskaņā ar Ministru kabineta 2017. gada 28. februāra noteikumu Nr. 104 "Noteikumi par iepirkuma procedūru un tās piemērošanas kārtību pasūtītāja finansētiem projektiem" (turpmāk – noteikumi) 12. un 13. punktu finansējuma saņēmējs \_\_\_\_\_\_\_\_\_\_\_\_\_\_\_\_\_\_\_\_\_\_\_ interešu konfliktā

(atrodas, neatrodas)

|  |  |  |
| --- | --- | --- |
| ar izvēlēto piegādātāju |  | , |
|  | (nosaukums vai vārds, uzvārds) |  |
| reģistrācijas numurs/personas kods |  | . |  |

1. Ja finansējuma saņēmējs atrodas interešu konfliktā saskaņā ar noteikumu 12. punktu, bet pastāv kāds no noteikumu 13. punktā minētajiem gadījumiem, pamato atbilstību noteikumu 13. punktam:

|  |
| --- |
|  |
| (norāda noteikumu 13. punkta attiecīgo apakšpunktu, piegādātāju vai apakšuzņēmēju, tās personas vārdu, uzvārdu un amatu, ar kuru ir interešu konflikts) |

2. Ja finansējuma saņēmējs piemēro noteikumu 15. punktu, pamato atbilstību noteikumu 16. punktam:

|  |
| --- |
|  |
| (norāda noteikumu 15. punkta attiecīgo apakšpunktu un pamatojumu) |

3. Citi apstākļi, kas var radīt interešu konfliktu (ja piemērojams):

|  |
| --- |
|  |
| (norāda informāciju, piemēram, par finansējuma saņēmēja un piegādātāja kopīgu saimniecību, kopīgu politisko piederību) |

Esmu informēts(-a) un piekrītu, ka par nepatiesas informācijas sniegšanu atbildīgā institūcija var pieņemt lēmumu par finansējuma daļēju vai pilnīgu neizmaksāšanu vai piešķirtā finansējuma atgūšanu.

|  |  |
| --- | --- |
| Datums |  |
| Vieta |  |
| Vārds, uzvārds |  |
| Amats |  |
| Paraksts |  |

4.pielikums

**Atskaite par finansējuma izlietošanu**

**un sasniegtajiem rezultātiem**

saskaņā ar \_\_\_.\_\_\_. 20\_\_\_. finansēšanas līgumu Nr. \_\_\_\_\_\_\_\_\_\_\_\_\_\_\_\_

*/Projekta nosaukums/*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  |  |  |  |  |  |  |  |  |
| Atbalsta saņēmēja nosaukums |  |
|  |  |  |  |  |  |  |  |  |
| Reģistrācijas Nr. |  |
|  |  |  |  |  |  |  |  |  |
| Juridiskā adrese |  |
|  |  |  |  |  |  |  |  |  |
| Uzņēmuma darbības nozare(pamatdarbība un papilddarbība, NACE kods) |  |
|  |  |  |  |  |  |  |  |  |
| Jaunradīto darbavietu skaits |  |
|  |  |  |  |  |  |  |  |  |
| Kontaktpersonas vārds, uzvārds |  |
|  |  |  |  |  |  |  |  |  |
| Kontaktpersonas tālruņa Nr., e-pasts |  |
|  |  |  |  |  |  |  |  |  |
| Projekta īstenošanas laiks | no |  | līdz |  |  |  |
|  |  |  |  | (DD.MM.GGGG.) |  | (DD.MM.GGGG.) |  |  |

1. **PĀRSKATS PAR PROJEKTA ĪSTENOŠANAS GAITU**

|  |
| --- |
| *Projekta īstenošanas īss pārskats, secinājumi un sasniegtais rezultāts, atbilstoši projekta iesniegumam, Vizuālais atspoguļojums, pievienojot 2 - 4 fotogrāfijas. Veikto mārketinga aktivitāšu izklāsts* |

1. **FINANŠU ATSKAITE**

|  |  |  |  |  |  |  |  |
| --- | --- | --- | --- | --- | --- | --- | --- |
| **N.p.k.** | **Izmaksu pozīcijas** **Nosaukums (atbilstoši projekta iesniegumam)** | **Maksājuma dokuments\*** | Darījumu apliecinošo dokumentu nosaukums, numurs, datums (rēķini, preču pavadzīmes, akti, līgumi, bankas konta izraksti, avansa norēķini, maksājuma uzdevumi/kases izdevumu orderi avansa norēķinu personai u.c.) | **Maksājuma saņēmējs** | **Kopējā summa** | **Iesniedzēja līdzfinansējums** | **Pašvaldības finansējums** |
| Datums | Dokumenta nosaukums, numurs |  | Apstiprināts projekta tāmē | Izlietots |
|  |  | (EUR) | (EUR) |
| ***1*** | ***2*** | ***3*** | ***4*** | ***5*** | ***6*** |  |  | ***7*** | ***8*** |
|   |   |   |   |   |   |  |  | 0 | 0 |
|   |   |   |   |   |   |  |  | 0 | 0 |
|   |   |   |   |   |   |  |  | 0 | 0 |
|  | **KOPĀ** |  |  |  |  |  |  | **0** | **0** |

\* Maksājuma dokuments - (maksājuma uzdevums/ čeks/kvīts/kases izdevumu orderis)

Informācija par piešķirtā atbalsta izlietojumu

|  |  |  |
| --- | --- | --- |
|  | Summa,EUR | % |
| Projekta kopējās attiecināmās izmaksas |  | 100% |
| Kuldīgas novada pašvaldības atbalsta apjoms |  |  |
| Atbalsta saņēmēja līdzfinansējums |  |  |

1. **IESNIEGTIE DOKUMENTI**

|  |  |
| --- | --- |
| **Attaisnojošo dokumentu kopijas par** **saimnieciskajiem darījumiem** | **Lapu skaits** |
|  |  |
|  |  |
|  |  |

Svarīgi!

1. Šī pārskata 3.sadaļā un pievienotajā konta pārskatā ir jāatzīmē un jānorāda tikai tie saimnieciskie darījumi un līdzdalības maksājumi, kas attiecas uz Kuldīgas novada pašvaldībā konkursa kārtībā iesniegto projektu.
2. Skaidrā naudā veiktos saimnieciskos darījumus apliecina čeki, kvītis un citi norēķinu dokumenti, kuros precīzi norādīta iegādātā prece vai pakalpojums un tie noformēti atbilstoši Ministru kabineta 21.10.2003. noteikumiem Nr.585 „Noteikumi par grāmatvedības kārtošanu un organizāciju” (jābūt aizpildītiem visiem rekvizītiem).
3. Visas darījumu un maksājumu apliecinošās dokumentu kopijas jāpievieno atskaitei.

Ar šo apliecinu, ka piešķirtais Atbalsts izlietots paredzētajiem mērķiem, Līgumā norādīto aktivitāšu īstenošanai un atbilstoši Atskaitei. Visi projekta ietvaros veikto darījumu un maksājumu apliecinošie dokumenti ir patiesi un to oriģināli tiks saglabāti 10 gadus no Atbalsta piešķiršanas dienas.

|  |  |
| --- | --- |
| **Atbalsta saņēmēja amats, vārds, uzvārds:** |  |
| **\*Datums:**  | **\*Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *\*Šī sadaļa nav jāaizpilda, ja dokuments parakstīts ar drošu elektronisko parakstu un satur laika zīmogu* |

5.pielikums

**Projektu pieteikumu administratīvās atbilstības vērtēšanas kritēriji**

|  |
| --- |
| **PROJEKTA NOSAUKUMS:** |
| **Kritēriji** | **Jā** | **Nē** |
| 1. Projekts atbilst konkursa izvirzītajam mērķim (Nolikuma 1.4. punkts)
 |  |  |
| 1. Projekta pieteikuma veidlapas un pavaddokumenti sagatavoti un iesniegti datorsalikumā, latviešu valodā atbilstoši konkursa nolikuma prasībām (Nolikuma 5.2. punkts)
 |  |  |
| 1. Iesniegti visi attiecināmie pavaddokumenti (Nolikuma 4.3. punkts)
 |  |  |
| 1. Paredzamā naudas plūsma sagatavota aritmētiski pareizi, nav aritmētisku kļūdu, procentuālā finansējuma attiecība izrēķināta pareizi
 |  |  |
| 1. Atbalsta pretendentam, kurš veic saimniecisko darbību, neto apgrozījums atbilst nolikuma 2.2.2. apakšpunkta nosacījumiem.
 |  |  |
| 1. Izpildās Nolikuma 3.sadaļas nosacījumi par finansējuma apmēru un piešķiršanas nosacījumiem
 |  |  |
| **Lēmums (atbilst/neatbilst)** |  |

|  |
| --- |
| **Projektu pieteikumu kvalitatīvās atbilstības vērtēšanas kritēriji** |
| **N. p. k.** | **Kritēriji** | **Max punktu skaits** | **Iegūto punktu skaits** |
| **1.** | Projekta idejas aktualitāte attiecīgās uzņēmējdarbības vidē pagasta, novada līmenī (2 punkti - projekta aktualitāte ir skaidri aprakstīta un pamatota novada līmenī, 1 punkts - projekta aktualitāte ir skaidri aprakstīta un pamatota pagasta līmenī, 0 punkti - projekta aktualitāte nav pamatota) | 2 |   |
| **2.** | Jaunu darba vietu radīšana ( 2 punkti - vairāk kā vienas pilnas slodzes jaunas darba vietas izveidošana, 1 punkts - radīta darba vieta atbalsta pretendentam/ esošo darba vietu saglabāšana, 0 punkti - netiek radītas darba vietas)Radīta darba vieta – ir noslēgts darba līgums ar darbinieku, nosakot normālu darba laiku, vai pašnodarbinātas personas saimnieciskās darbības uzsākšana, vai vairākas darba vietas, ja tajās kopā nostrādāto stundu skaits kalendāra gadā atbilst normālam darba laikam un ja par šādu darbinieku tiek maksātas valsts sociālās apdrošināšanas obligātās iemaksas | 2 |   |
| **3.** | Projekta ilgtspēja un konkurētspēja (2 punkti –projekta iesniegumā pamatots, kā tiks nodrošināta projekta uzturēšana un projekta rezultātu izmantošana, atbilstoši plānotajam mērķim vismaz 3 gadus pēc projekta īstenošanas, 1 punkts – daļēji/nepilnīgi aprakstīts un pamatots kā tiks nodrošināta projekta uzturēšana un projekta rezultātu izmantošana, atbilstoši plānotajam mērķim vismaz 3 gadus pēc projekta īstenošanas, 0 punkti – nav aprakstīts un pamatots kā tiks nodrošināta projekta uzturēšana un projekta rezultātu izmantošana, atbilstoši plānotajam mērķim vismaz 3 gadus pēc projekta īstenošanas. | 2 |   |
| **4.** | Uzņēmējdarbības pieredze (2 punkti - projekta pieteicējs ir topošais uzņēmējs; 1 punkts - reģistrēts ne agrāk kā 12 mēnešus kopš projektu konkursa pieteikuma iesniegšanas dienas; 0 punkti - projekta pieteicēja saimnieciskā darbība reģistrēta 13- 24 mēnešus kopš projektu konkursa pieteikuma iesniegšanas dienas) | 2 |   |
| **5.** | Vietējo izejvielu/ izejmateriālu/pakalpojumu izmantošana, pārstrāde (1 punkts – tiek izmantoti, 0 punkti – netiek izmantoti) | 1 |   |
|  |  |  |  |
| **Īpašie vērtēšanas kritēriji** (tiek pielietoti vērtēšanā tikai tad, ja divi vai vairāk projekti ir ieguvuši vienādu punktu skaitu): |  |
| **6.** | Pieteikumā skaidri aprakstīta vietējā teritorijā veikta raksturīgo vērtību, tradīciju, kultūras mantojuma saglabāšana un popularizēšana. | 0,01 |   |
| **7.** | Projekts tiek realizēts ārpus pilsētas, novada centra vai vietējās teritorijas centra. | 0,01  |   |
| **8.** | Projekts ar mazāko pieprasīto publiskā finansējuma summu. | 0,01 |  |
| **9.** | Projekta iesniedzēja vecums uz projekta iesniegšanas dienu ir no 18 līdz 25 gadiem. | 0,01 |  |
| **Punktu skaits kopā:** | **9** |   |

1. Ja pretendents nekustamo īpašumu, kurā paredzēts īstenot projektu, nenomā, nepatapina vai neiesniedz saskaņojumu ar nekustamā īpašuma īpašnieku, tad nekustamam īpašumam ir jābūt pretendenta īpašumā, ko apliecina ieraksts zemesgrāmatā. Ja nekustamo īpašumu, kurā paredzēts uzstādīt stacionāros pamatlīdzekļus, pretendents nomā vai patapina, – nomas vai patapinājuma līguma kopiju (nomas vai patapinājuma līgums noslēgts vismaz uz četriem gadiem no projekta iesnieguma iesniegšanas dienas). [↑](#footnote-ref-1)
2. Ja paredzēta atsevišķu labiekārtojuma elementu, stacionāro reklāmas vai informācijas stendu uzstādīšana vai tādu pamatlīdzekļu iegāde, kuri nav stacionāri novietojami, ja vien projektā plānotās aktivitātes neīsteno noteiktā telpā, atbalsta pretendents nomas līguma vietā iesniedz saskaņojumu ar nekustamā īpašuma īpašnieku par atsevišķu labiekārtojuma elementu, stacionāro reklāmas vai informācijas stendu uzstādīšanu vai pamatlīdzekļu novietošanu vai uzglabāšanu (saskaņojums ar nekustamā īpašuma īpašnieku noslēgts vismaz uz četriem gadiem no projekta iesnieguma iesniegšanas dienas). [↑](#footnote-ref-2)
3. Ministru kabineta 13.10.2015. noteikumi Nr. 590 “Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju””. Pieejams: *h*[*ttps://likumi.lv/ta/id/277447-valsts-un-eiropas-savienibas-atbalsta-pieskirsanas-kartiba-lauku-attistibai-apakspasakuma-darbibu-istenosana-saskana*](https://likumi.lv/ta/id/277447-valsts-un-eiropas-savienibas-atbalsta-pieskirsanas-kartiba-lauku-attistibai-apakspasakuma-darbibu-istenosana-saskana)*.* [↑](#footnote-ref-3)
4. Noziedzīgi iegūtu līdzekļu legalizācijas un terorisma un proliferācijas finansēšanas novēršanas likums, 1. panta 5. punkts. Pieejams: *https://likumi.lv/ta/id/178987-noziedzigi-iegutu-lidzeklu-legalizacijas-un-terorisma-un-proliferacijas-finansesanas-noversanas-likums.* [↑](#footnote-ref-4)